stanford-oval/wikipedia huggingface dataset:
1981 בטלוויזיה
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
16 בינואר – רודריגו גונזלס, שחקן טלוויזיה ישראלי-צ'יליאני ויוצר תוכן דוקומנטרי לטלוויזיה
10 בפברואר – סטפני ביאטריס, שחקנית ומדבבת אמריקאית, הידועה בעיקר בשל תפקידה בתור הבלשית רוזה דיאז בסדרה "ברוקלין תשע-תשע"
17 בפברואר – ג'וזף גורדון-לוויט, שחקן אמריקאי-יהודי
17 בפברואר – פריס הילטון, דוגמנית ואשת חברה אמריקאית
28 במרץ – ג'וליה סטיילס, שחקנית קולנוע, טלוויזיה ותיאטרון אמריקאית
6 באפריל – אלייזה קופ, שחקנית, קומיקאית ודוגמנית אמריקאית
8 באפריל – עפר שכטר, שחקן, בדרן ודוגמן ישראלי
28 באפריל – ג'סיקה אלבה, שחקנית ודוגמנית אמריקאית
30 באפריל – קונאל נייאר, שחקן הודי-אנגלי. ידוע בעיקר בשל תפקידו בתור ראג'ש קוטרפאלי בסיטקום "המפץ הגדול"
5 במאי – דניאל פישל, שחקנית ובמאית טלוויזיה אמריקאית, הידועה בעיקר בשל תפקידה בתור טופנגה לורנס-מת'יוס בסדרה "ילד פוגש עולם"
8 במאי – סטיבן אמל, שחקן קולנוע וטלוויזיה קנדי ומתאבק מקצועי, הידוע בעיקר בזכות גילום דמותו של אוליבר קווין בסדרת גיבורי-העל "החץ"
1 ביוני – איימי שומר, קומיקאית ושחקנית אמריקאית
4 ביוני – טי. ג'יי. מילר, שחקן, קומיקאי, סטנדאפיסט ומדבב אמריקאי-יהודי
28 ביוני – טלי מורנו, מגישת טלוויזיה ישראלית
4 ביולי – אנה דוברוביצקי, שחקנית תיאטרון, טלוויזיה וקולנוע ישראלית
24 באוגוסט – צ'אד מייקל מארי, שחקן ודוגמן אמריקאי. ידוע בעיקר בשל תפקידו בתור טריסטיאן דוגריי בסדרה "בנות גילמור"
8 בספטמבר – ג'ונתן טיילור תומאס, שחקן אמריקאי. ידוע בעיקר בשל תפקידו בתור רנדי טיילור בסיטקום "שפץ ביתך"
15 בספטמבר – בן שוורץ, שחקן, מדבב, קומיקאי, סופר, תסריטאי, במאי ומפיק טלוויזיה יהודי-אמריקאי
16 בספטמבר – אלקסיס בלדל, שחקנית ודוגמנית אמריקאית. ידועה בעיקר בשל תפקידה בתור רורי גילמור בסדרה "בנות גילמור"
27 בדצמבר – אמילי דה רייבין, שחקנית אוסטרלית, הידועה בעיקר בשל תפקידה בתור קלייר ליטלטון בסדרה "אבודים"
28 בדצמבר – סיינה מילר, שחקנית קולנוע וטלוויזיה, דוגמנית ומעצבת אופנה בריטית-אמריקאית
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
26 באפריל – ג'ים דייוויס, שחקן אמריקאי אשר נודע במיוחד בתפקיד אבי המשפחה הפטריארכלי, ג'וק יואינג, בסדרה המצליחה דאלאס.
1 באוגוסט – פאדי צ'ייבסקי, תסריטאי, מחזאי וסופר יהודי-אמריקאי.
25 בנובמבר – ג'ק אלברטסון, קומיקאי, רקדן, זמר ושחקן יהודי-אמריקאי.
29 בנובמבר – נטלי ווד, שחקנית קולנוע וטלוויזיה אמריקאית.
פרסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  MTV launches | August 1, 1981, HISTORY (באנגלית)
↑  ClassicTVHits.com: TV Ratings > 1980's, web.archive.org, ‏2019-03-20
| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
הלוגו המקורי של ערוץ MTV בתחילת ימיו
מצרים במשחקים האולימפיים לנוער

מצרים משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער המצריים 26 מדליות, מהן שבע מדליות זהב. מצרים מוליכה יחד עם קוריאה הדרומית את טבלת המדליות של כל הזמנים בענף הכדוריד עם מדליית זהב ומדליית כסף.
תשעת ענפי הקיץ בהם לא התחרה נציג מטעם מצרים במשחקים האולימפיים לנוער הם גולף, הוקי שדה, החלקה מהירה על גלגיליות להב, טיפוס, כדורגל, כדוריד חופים, קאנו/קיאק, רוגבי שביעיות וריקוד.
השתתפות במשחקים > אולימפיאדת הנוער סינגפור (2010)

המשלחת הראשונה של מצרים למשחקים האולימפיים לנוער הייתה לאולימפיאדת הנוער סינגפור. המשלחת כללה 74 ספורטאים שהתחרו ב-17 ענפי ספורט. המשלחת זכתה בשישה מדליות, מתוכן שתי מדליות זהב. המשלחת הגיעה להישגים בענף הכדוריד בטורניר הבנים ובענף הקשתות בתחרות היחידים עם זכייה במדליית זהב. זוהי הפעם הראשונה בה מצרים זוכה במדליית זהב בענפים הללו במסגרת המשחקים האולימפיים, הן לנוער והן הרגילים. הישגים נוספים רשמה הנבחרת בענף ההתעמלות עם זכייה במדליית כסף בקרב רב לקבוצות בהתעמלות אמנותית, בהיאבקות בסגנון יווני-רומי בה זכתה במדליית כסף (עד 85 ק"ג), בענף האגרוף עם זכייה במדליית ארד (משקל זבוב עד 51 ק"ג) ובהרמת משקולות עם זכייה במדליית ארד (מעל 85 ק"ג, בנים). כמו כן, בענף האתלטיקה נציגי המשלחת הגיעו כמעט לכל מקצי הגמר בתחרויות.
השתתפות במשחקים > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 83 ספורטאים שהתחרו בעשרים ענפי ספורט. המשלחת זכתה בשמונה מדליות, מתוכן 2 מדליות זהב. ההישגים המשמעותיים ביותר היו בענפים הרמת משקולות עם זכייה במדליית זהב (עד 63 ק"ג, בנות) ומדליית ארד (עד 85 ק"ג, בנים), שחייה עם זכייה במדליית זהב (800 מטר חופשי, בנים) והיאבקות עם זכייה בשתי מדליות ארד (עד 85 ק"ג, בנים בסגנון יווני-רומי ועד 100 ק"ג, בנים בסגנון חופשי). בניגוד לאולימפיאדת הנוער סינגפור נבחרת הבנים בכדוריד זכתה במדליית כסף ולא במדליית זהב. הישגים נוספים נרשמו בעת זכייה במדליית ארד בענף הטאקוונדו (עד 73 ק"ג, בנים) ואתלטיקה (יידוי פטיש).
מדליות

| --- | --- |
 :  ראו גם – מדליות במשחקים האולימפיים לנוער
מובילה בענף
ענף לא פעיל
ראו גם

מצרים במשחקים האולימפיים
מצרים במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
680-689 לפנה"ס

שימו לב: ערך זה מכיל אירועים מן השנים 689 - 680 לפנה"ס
אירועים ומגמות

689 לפנה"ס - סנחריב מלך אשור בוזז את בבל.
688 לפנה"ס - מורחבים המשחקים האולימפיים ביוון העתיקה, ולראשונה מתועדת תחרות אגרוף מאורגנת, כחלק מתחרויות אלו. בשנת 680 לפנה"ס מתווספים לראשונה גם מרוצי מרכבות.
687 לפנה"ס - גיגס מתמנה למלך לידיה.
685 לפנה"ס - כלקדון נהפכת למושבה יוונית.
682 לפנה"ס - מותו של ג'ואנג, מלך משושלת ג'ואו של סין.
681 לפנה"ס - אסרחדון מחליף את אביו סנחריב ומתמנה למלך אשור.
680 לפנה"ס - תאריך מוערך לפגיעת מטאור באי האסטוני סארמאה.
אנשים משמעותיים

680 לפנה"ס - המשורר היווני ארכילוכוס נולד באי פראוס (תאריך משוער).
הערות שוליים

↑  Ancient Olympic Games, Ancient History Encyclopedia
| עשורים במאה ה-7 לפנה"ס |
| --- | --- | --- |
|  | << • 690–699 לפנה"ס • 680–689 לפנה"ס • 670–679 לפנה"ס • 660–669 לפנה"ס • 650–659 לפנה"ס • 640–649 לפנה"ס • 630–639 לפנה"ס • 620–629 לפנה"ס • 610–619 לפנה"ס • 600–609 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
אנדרס אורוסקו-אסטרדה

| --- | --- |

 לידה:  14 בדצמבר 1977 (בן 47) מדיין, קולומביה 
 מוקד פעילות:  קלן
 מקום לימודים:  האוניברסיטה למוזיקה ואמנויות הבמה של וינה, האוניברסיטה האפיפיורית חווריאנה 
 שפה מועדפת:  גרמנית, ספרדית 
 כלי נגינה:  כינור 
 שיתופי פעולה בולטים:  תזמורת גירצניך  האופרה של קלן
 www.orozco-estrada.com
 פרופיל ב-IMDb
 
אנדרס אורוסקו-אסטרדה (בספרדית: Andrés Orozco-Estrada‏; נולד ב-14 בדצמבר 1977) הוא כנר ומנצח קולומביאני.
קורות חייו

אורוסקו-אסטרדה נולד במדיין, קולומביה. התקבל כנער ללימודי מוזיקה במכון המוזיקה דייגו אקאוואריה שבעירו, במגמת כינור. הוא החל לקחת שיעורים בשנת 1992. בשנת 1997, הוא החל בלימודי המשך נוספים באוניברסיטה למוזיקה ואמנויות הבמה של וינה, בה אורוש לאיוביץ' שימש כמורה שלו לניצוח.
קריירה

ביוני 2004 ניצח לראשונה על תזמורת אמני הצליל בקונצרט בפסטיבל וינה, כמנצח חלופי. הופעה זו הובילה למינויו כעוזרו של התזמורת, תפקיד שהחזיק במשך שנתיים. אורוסקו-אסטרדה הפך למנצח הראשי של התזמורת בעונת 2009–2010, עם חוזה ראשוני במשך שלוש שנים. החוזה הנוכחי שלו עם תזמורת אמני הצליל הוא עד עונת 2014–2015, אז הוא סיים את כהונתו.
בין 2005 ל 2009, היה אורוסקו-אסטרדה המנצח הראשי של האנסמבל התזמורתי הגדול בגראץ. בשנים 2005–2007 היה המנהל המוזיקלי של תיאטרון האופרה קלוסטנובורג.
מחוץ לאוסטריה, במאי 2007, ניצח לראשונה על התזמורת הלאומית הבסקית. בדצמבר 2008 הוא מונה למנצח הראשי של התזמורת, ותפס את התפקיד החל בעונת 2009–2010. הוא החזיק בתפקיד עד יוני 2013. אורוסקו-אסטרדה היה למנצח האורח הראשון של תזמורת הרדיו של פרנקפורט בשנת 2009. בחודש מרץ 2013, הוא היה שם המנצח הראשי הבא של התזמורת בעונת 2014–2015, עם חוזה ראשוני של 4 שנים. הוא ניצח לראשונה על התזמורת הפילהרמונית של לונדון  בנובמבר 2013, בסיור עם התזמורת בגרמניה. בחודש ינואר 2014, הודיעה התזמורת על מינויו של אורוסקו-אסטרדה כמנצח אורח ראשי הבא שלה החל מספטמבר 2015.
בארצות הברית, אורוסקו-אסטרדה הופיע לראשונה עם התזמורת הסימפונית של יוסטון באוקטובר 2012. הופעה זו הובילה להשתתפות חוזרת עם התזמורת, לחזרה פרטית. בינואר 2013 הכריזה התזמורת על מינויו של אורוסקו-אסטרדה כמנהל המוזיקלי הבא שלה, נכון לעונת 2014–2015, עם חוזה ראשוני של חמש שנים ו -12 שבועות של הופעות בכל עונה. בחודש מרץ 2017, הודיעה התזמורת על הארכת החוזה עם אורוסקו-אסטרדה בעונת 2021–2022. התזמורת הקליטה עם אורוסקו-אסטרדה מוזיקה של דבוז'אק עבור חברת Pentatone.
בין השנים 2020 - 2023 היה המנצח הראשי של התזמורת הסימפונית של וינה. ובשנת 2025 יתמנה למנהל המוזיקלי הכללי של העיר קלן בגרמניה. במסגרת המינוי, הוא יהיה המנצח הראשי של תזמורת גירצניך ושל האופרה של קלן.
קריירה > חייו האישיים

אורוסקו-אסטרדה נשוי לג'וליה, וטרינרית, ולהם בת והם מתגוררים בווינה.
הקלטות

Orozco-Estrada has recorded commercially with the Houston Symphony Orchestra and the Frankfurt Radio Symphony Orchestra for Pentatone.
Richard Strauss – Eine Alpensinfonie. Andrés Orozco-Estrada, Frankfurt Radio Symphony. Pentatone PTC 5186628 (2018).
Haydn – The Creation. Andrés Orozco-Estrada, Houston Symphony, Houston Symphony Chorus. Pentatone PTC 5186614 (2018).
Music of the Americas: Bernstein, Gershwin, Piazzolla, Revueltas. Andrés Orozco-Estrada, Houston Symphony. Pentatone PTC 5186619 (2018).
Richard Strauss – Salome. Andrés Orozco-Estrada, Frankfurt Radio Symphony. Pentatone PTC 5186602 (2017).
Dvořák – Symphony No.9 ("New World") / Slavonic Dances. Andrés Orozco-Estrada, Houston Symphony. Pentatone PTC 5186574 (2017).
Richard Strauss – Ein Heldenleben / Macbeth. Andrés Orozco-Estrada, Frankfurt Radio Symphony. Pentatone PTC 5186582 (2016).
Dvořák – Symphony No. 7 & Symphony No. 8. Andrés Orozco-Estrada, Houston Symphony. Pentatone PTC 5186578 (2016).
Dvořák – Symphony No. 6 & 2 Slavonic Dances. Andrés Orozco-Estrada, Houston Symphony. Pentatone PTC 5186575 (2016).
Igor Stravinsky – The Rite of Spring & The Firebird (Suite 1919). Andrés Orozco-Estrada, Frankfurt Radio Symphony. Pentatone PTC 5186556 (2016).
משחקי חבר העמים הבריטי

| --- | --- |


טקס הפתיחה של ברמינגהאם 2022
 תאריך ייסוד:  1930 
 ארגון מפעיל:  Commonwealth Games Federation 
 www.thecgf.com
 
הלוגו החדש של המשחקים החל משנת 2019
הלוגו הישן של המשחקים
משחקי חבר העמים (באנגלית: The Commonwealth Games) הוא אירוע ספורט רב-ענפי מהגדולים בעולם, בהשתתפות ספורטאים ממדינות החברות בחבר העמים הבריטי, בענפי ספורט שונים. האירוע נערך בכל ארבע שנים, בדומה לאולימפיאדה.
האירוע מאורגן ומפוקח על ידי פדרציית משחקי חבר העמים (CGF), השולטת בתוכנית הספורט ובוחרת ערים מארחות. תנועת המשחקים מורכבת מפדרציות ספורט בין-לאומיות (IFs), איגודי משחקי חבר העמים (CGAs) וועדות מארגנות ייחודיות לכל משחקי חבר העמים.
האירוע הראשון נערך בהמילטון, אונטריו, קנדה תחת השם משחקי האימפריה הבריטית בשנת 1930. השם שונה מספר פעמים, למשחקי האימפריה הבריטית וחבר העמים בשנת 1954, אחר כך למשחקי חבר העמים הבריטי בשנת 1970 ומשנת 1978 קרוי בשם משחקי חבר העמים. בעבר התקיימו 3 פעמים משחקי החורף של חבר העמים (1958, 1962 ו-1966) וכן 4 משחקים נפרדים לנכים (פאראלימפיים) מחבר העמים (1962, 1966, 1970 ו-1974). משנת 2000 מתקיימים מלבד המשחקים הרגילים גם משחקי חבר העמים לנוער (CYG) (גילאי 14 עד 18).
בנוסף לענפי ספורט המתקיימים במשחקים האולימפיים, ישנם אירועי ספורט שאופייניים למדינות חבר העמים ונערכים באירוע, כמו כדורת דשא, רוגבי שביעיות (רוגבי סבנ'ס) ונטבול.
ישנן 53 מדינות חברות בארגון ו-71 קבוצות משתתפות בסך הכל. ארבע אומות הבית של בריטניה (השם הרשמי: הממלכה המאוחדת של בריטניה הגדולה וצפון אירלנד) - אנגליה, סקוטלנד, ויילס וצפון אירלנד שולחות נבחרות נפרדות לאירוע (שלא כמו במשחקים האולימפיים). לאירוע מגיעות נבחרות באופן נפרד משטחי חסות של הכתר הבריטי כמו ג'רזי, גרנזי והאי מאן וכן מהטריטוריות הבריטיות שמעבר לים. הטריטוריות שמחוץ לאוסטרליה כמו האי נורפוק, איי קוק וניואה (מדינת חסות של ניו זילנד).
שש מדינות בלבד השתתפו בכל המשחקים עד כה: אוסטרליה, אנגליה, ויילס, ניו זילנד, סקוטלנד וקנדה. אוסטרליה זכתה בעשרה משחקים, אנגליה זכתה בשבעה משחקים וקנדה באחד.
תולדות המשחקים

הרעיון הראשוני לאירוע ספורט זה הוצע על ידי אסטלי קופר בשנת 1891, במאמר שכתב ב"טיימס" על תחרות ופסטיבל כל ארבע שנים. אירוע של "כל בריטניה וכל אנגליה", על מנת להגביר את הרצון הטוב וההבנה באימפריה הבריטית.
בשנת 1911 נערך פסטיבל של האימפריה בלונדון בעת ההכתרה של המלך ג'ורג' החמישי. במסגרת הפסטיבל נערכו מספר תחרויות ספורט כמו אגרוף, היאבקות שחייה ואתלטיקה בהשתתפות נבחרות מאוסטרליה, דרום אפריקה, קנדה והממלכה המאוחדת.
בשנת 1928 העלה מלוויל מרקס רובינסון, עיתונאי מהמילטון שבקנדה, את רעיון קיום תחרות קבועה בדומה למשחקים האולימפיים עבור חברות האימפריה הבריטית]. המשחקים הראשונים נערכו שנתיים מאוחר יותר בעיר המילטון.
בשנת 1930 נשים השתתפו רק בשחייה ובקפיצות למים. בשנת 1934 נוספו להן מספר תחרויות באתלטיקה.
בשנת 1954 נערך במסגרת התחרות מרוץ מייל בין רוג'ר בניסטר לג'ון לאנדי, והיה המירוץ הראשון בו יותר מרץ אחד רץ מייל בפחות מ-4 דקות.
משחקי חבר העמים, כמו המשחקים האולימפיים, סבלו גם מבעיות פוליטיות וחרמות. ניגריה החרימה את משחקי אדמונטון בשנת 1978 עקב קשרי ספורט בין ניו זילנד לדרום אפריקה המנודה בשל משטר האפרטהייד שלה. 32 מדינות מתוך 59 מדינות מאפריקה, אסיה והקריביים החרימו את המשחקים שנערכו באדינבורו בשנת 1986 בגלל גישתה של ממשלת בריטניה בראשות תאצ'ר לאירועי ספורט עם דרום אפריקה.
מסורת טקסי הפתיחה

במצעד המשלחות במשחקים שנערכו בשנים 1930–1950 נישא רק דגל אחד, דגל הממלכה המאוחדת ("יוניון ג'ק"), לציון מנהיגותה של בריטניה באימפריה הבריטית.
משנת 1958 מועבר שרביט בין ספורטאים נבחרים מארמון בקינגהאם המעביר מסר מהמלכה להצלחת הספורטאים באירוע. נושא השרביט האחרון, בדרך כלל היא דמות ספורטיבית ידועה וחשובה של המדינה המארחת.
המשלחות צועדות לפי סדר אלפביתי באנגלית כשהמדינה שאירחה את המשחקים קודם לכן צועדת בראש המצעד והמדינה המארחת צועדת בסופו. במשחקים שנערכו במלבורן צעדו לפי סדר אלפביתי אך לפי אזורים גאוגרפיים.
שלושה דגלים נישאים באצטדיון על שלושת התרנים המשמשים לטקס חלוקת המדליות והם: המדינה שאירחה קודם לכן, המדינה המארחת והמדינה שתארח את המשחקים.
בטקס הפתיחה הושם דגש רב יותר על הצבא לעומת המשחקים האולימפיים, כאות כבוד לאימפריה הבריטית ולמסורת הצבא הבריטי.
רשימת המשחקים > משחקי האימפריה הבריטית

1930 - קנדה (1921-1957) המילטון, אונטריו, קנדה.
1934 - אנגליה לונדון, אנגליה.
1938 - אוסטרליה סידני, ניו סאות' ויילס, אוסטרליה.
1950 - ניו זילנד אוקלנד, ניו זילנד.
רשימת המשחקים > משחקי האימפריה הבריטית וחבר העמים

1954 - קנדה (1921-1957) ונקובר, קולומביה הבריטית, קנדה.
1958 - ויילס קארדיף, ויילס, הממלכה המאוחדת.
1962 - אוסטרליה פרת', אוסטרליה המערבית, אוסטרליה.
1966 - ג'מייקה קינגסטון, ג'מייקה.
רשימת המשחקים > משחקי חבר העמים הבריטי

1970 - סקוטלנד אדינבורו, סקוטלנד, הממלכה המאוחדת.
1974 - ניו זילנד קרייסטצ'רץ', ניו זילנד.
רשימת המשחקים > משחקי חבר העמים

1978 - קנדה אדמונטון, אלברטה, קנדה.
1982 - אוסטרליה בריזבן, קווינסלנד, אוסטרליה.
1986 - סקוטלנד אדינבורו, סקוטלנד, הממלכה המאוחדת.
1990 - ניו זילנד אוקלנד, ניו זילנד.
1994 - קנדה ויקטוריה, קולומביה הבריטית, קנדה.
1998 - מלזיה קואלה לומפור, מלזיה.
2002 - אנגליה מנצ'סטר, אנגליה, הממלכה המאוחדת.
2006 - אוסטרליה מלבורן, ויקטוריה, אוסטרליה.
2010 - הודו דלהי, הודו.
2014 - סקוטלנד גלאזגו, סקוטלנד, הממלכה המאוחדת.
2018 - אוסטרליה גולד קוסט, קווינסלנד, אוסטרליה.
2022 - אנגליה ברמינגהאם, אנגליה, הממלכה המאוחדת.
2026 - סקוטלנד גלאזגו, סקוטלנד, הממלכה המאוחדת.
עשר המדינות אשר זכו במירב המדליות

עודכן לאחר משחקי חבר העמים 2022:
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | אוסטרליה אוסטרליה (AUS) | 1,003 | 834 | 767 | 2,604 |
| 2 | אנגליה אנגליה (ENG) | 773 | 783 | 766 | 2,322 |
| 3 | קנדה קנדה (CAN) | 510 | 548 | 589 | 1,647 |
| 4 | הודו הודו (IND) | 203 | 190 | 171 | 564 |
| 5 | ניו זילנד ניו זילנד (NZL) | 179 | 232 | 295 | 706 |
| 6 | דרום אפריקה דרום אפריקה (RSA) | 137 | 132 | 147 | 416 |
| 7 | סקוטלנד סקוטלנד (SCO) | 132 | 143 | 227 | 502 |
| 8 | קניה קניה (KEN) | 91 | 80 | 87 | 258 |
| 9 | ויילס ויילס (NGR) | 82 | 84 | 105 | 271 |
| 10 | ניגריה ניגריה (WAL) | 75 | 104 | 155 | 334 |
אצטדיון משחקי חבר העמים במלבורן אוסטרליה בשנת 2006
• ערים מארחות ושנת המשחקים
   מדינות שאירחו, או מתכננות לארח, את האירוע

   מדינות אחרות שנכנסות למשחקים

   מדינות שנכנסו למשחקים אבל כבר לא עושות זאת
מייקל ג'ורדן

ערך זה עוסק בכדורסלן ה-NBA. אם התכוונתם לכדורסלן הליגות האירופאיות, ראו .
מייקל ג'פרי ג'ורדן (באנגלית: Michael Jeffrey Jordan; נולד ב-17 בפברואר 1963) הוא כדורסלן עבר אמריקאי, ששיחק בעמדת הקלע. ג'ורדן, אשר ניצב במקום החמישי ברשימת הקלעים המובילים בתולדות ה-NBA, נחשב בעיני רבים לכדורסלן הטוב ביותר בהיסטוריה, וזכה להצלחה רבה שסייעה לפרסומה של ליגת ה-NBA ברחבי העולם בשנות ה-80 וה-90 של המאה ה-20. הצטרף לשיקגו בולס בעונת 1984/1985, ותוך זמן קצר הפך לאחד הכוכבים הבולטים בליגת ה-NBA. יכולותיו ככדורסלן וכאתלט זיכו אותו בכינויים "אייר ג'ורדן", "הוד אוויריותו", "ישו השחור" ו-"אלוהים".
במהלך הקריירה זכה ג'ורדן במגוון תארים, בין השאר, שש פעמים באליפות ה-NBA במדי שיקגו בולס, ופעמיים במדליית זהב אולימפית במדי נבחרת ארצות הברית. הישגיו האישיים כוללים חמש זכיות בתואר MVP של העונה הסדירה, עשר פעמים חבר בחמישיית העונה, תשע פעמים חבר בחמישיית ההגנה, 14 השתתפויות במשחק האולסטאר, שלוש זכיות בתואר ה-MVP של משחק האולסטאר, שלוש זכיות בתואר מלך החטיפות, שש זכיות בתואר ה-MVP של סדרת הגמר, וזכייה בתואר שחקן ההגנה של העונה ב-1988. בנוסף, מחזיק ג'ורדן בשיא ממוצע הנקודות לקריירה ב-NBA עם 30.12 נקודות למשחק, ובשיא של 33.4 נקודות בממוצע למשחק פלייאוף. בשנת 2015, לאור הישגיו יוצאי הדופן ותרומתו לענף הכדורסל, צורף ג'ורדן להיכל התהילה של פיב"א, וב-2016 העניק לו נשיא ארצות הברית ברק אובמה את מדליית החירות הנשיאותית, עיטור הכבוד הגבוה ביותר של ארצות הברית.
ב-2010 רכש ג'ורדן את רוב זכויות הבעלות על זיכיון קבוצת ה-NBA שארלוט הורנטס בתמורה ל-175 מיליון דולר. בכך הפך ג'ורדן לכדורסלן ה-NBA הראשון שהפך לבעלים של קבוצה בליגה, וכן לבעלי הקבוצה היחידי בליגה ממוצא אפרו-אמריקאי. במהלך שנותיו של ג'ורדן כבעלי הקבוצה, ההורנטס לא זכו להישגים מקצועיים משמעותיים, והגיעו רק שלוש פעמים למעמד הפלייאוף. אף על פי כן הצליח ג'ורדן ב-2023 למכור את רוב זכויות הבעלות שלו בקבוצה לפי שווי של כשלושה מיליארד דולר.
בשנת 2023 העריך מגזין פורבס את הונו של ג'ורדן בכשלושה מיליארד דולר, הספורטאי בעל ההון הגבוה בהיסטוריה.
נעוריו

ג'ורדן נולד ברובע ברוקלין שבניו יורק. אביו, ג'יימס ג'ורדן, עבד כאחראי ציוד, ואמו, דולורס ג'ורדן, עבדה בתחום הבנקאות. ג'ורדן הוא הרביעי מבין חמשת ילדי הזוג. בגיל שבע עברה משפחתו לעיר וילמינגטון שבקרוליינה הצפונית. בעת לימודיו בתיכון התעניין ג'ורדן במשחקי כדורסל, בייסבול ופוטבול, ואף על פי שנופה מקבוצת הכדורסל של התיכון בגיל 16, הצליח להיכנס לנבחרת שנה לאחר מכן, והשתפר באופן ניכר עד שנחשב לאחד השחקנים המובילים בליגת הכדורסל של התיכונים.
ב-1981 זכה ג'ורדן במלגת לימודים באוניברסיטת קרוליינה הצפונית בצ'אפל היל, שנודעה בזכות קבוצת כדורסל הגברים החזקה שלה. כבר בתחילת דרכו התבלט ג'ורדן בכישרונו המיוחד, הצטיין בקבוצה תחת הדרכתו של המאמן דין סמית', ובסיום שנתו הראשונה נבחר לפרשמן (freshman, שחקן השנה הראשונה) העונה של ליגת המכללות. באירוע בולט מאותה תקופה ב-1982, קלע את סל הניצחון מול אוניברסיטת ג'ורג'טאון בגמר טורניר אליפות המכללות בכדורסל. מספר שנים לאחר מכן טען ג'ורדן כי קליעת סל זו הייתה נקודת מפנה מכרעת בקריירה שלו.
ב-1984 זכה ג'ורדן בתואר השחקן המצטיין של ליגת המכללות, לאחר שבכל שנותיו בקבוצה קלע בממוצע 17.7 נקודות למשחק, 54% מהשדה, וקלט בממוצע חמישה ריבאונדים למשחק. זמן קצר לאחר מכן, כשנותרה לו שנה אחת לתום לימודיו, עזב ג'ורדן את הקבוצה ואת האוניברסיטה. באותה שנה השתתף בדראפט ה-NBA, ונבחר על ידי קבוצת שיקגו בולס בבחירה השלישית. עובדה זו הבטיחה לו חוזה בקבוצה. רק ב-1986 חזר ג'ורדן לאוניברסיטה בעקבות פציעה שמנעה
ממנו לשחק וסיים את לימודיו.
ג'ורדן בניסיון קליעה לסל במדי אוניברסיטת צפון קרוליינה בשנת 1983
ג'ורדן במהלך ניסיון להטבעה עבור קבוצת הכדורסל של תיכון לייני, בסביבות השנים 1979–1980
עוד לפני שהחל את משחקיו בליגה, השתתף באולימפיאדת לוס אנג'לס ב-1984 כחלק מנבחרת ארצות הברית בכדורסל, תחת המאמן בוב נייט, והוביל אותה, לצד פטריק יואינג, סם פרקינס, כריס מאלין, סטיב אלפורד וויימן טיסדייל, לזכייה במדליית הזהב. השתתפותו של ג'ורדן באולימפיאדה התאפשרה אף שפיב"א אסרה באותה תקופה על שחקנים מקצוענים, כדוגמת שחקני ה-NBA, לקחת חלק בתחרות. האיסור לא חל על ג'ורדן, שעבר רשמית ל-NBA רק מספר חודשים לאחר מכן, ועל כן טרם נחשב למקצוען. במשחק הגמר ניצחה הנבחרת את נבחרת ספרד בכדורסל 91–65, וג'ורדן הוביל את קלעי הקבוצה עם 20 נקודות. לאחר המשחק אמר מאמן נבחרת ספרד, אנטוניו דיאס-מיגל, כי "כוח המשיכה של כדור הארץ אינו פועל כנראה על מייקל ג'ורדן".
קריירה ככדורסלן מקצועני > הפרישה הראשונה

ג'ורדן היה בשיא כושרו בגיל 30, לאחר שזכה עם קבוצתו בשלוש אליפויות NBA רצופות, אך בשנת 1993 התרחשה טראומה בחייו האישיים. ב-23 ביולי חזר אביו, ג'יימס ג'ורדן, מנסיעה ארוכה והחליט לעצור למנוחה בתחנה סמוך לעיירה לומברטון שבצפון קרוליינה. שני צעירים שהגיעו למקום ירו למוות באביו של ג'ורדן וגנבו את רכבו. הצעירים נתפסו תוך זמן קצר ונידונו למאסר עולם. ג'ורדן ואביו היו קרובים זה אל זה, והוא זועזע קשות מהרצח. ב-6 באוקטובר, פחות משלושה חודשים לאחר הרצח, הפתיע ג'ורדן את עולם הכדורסל והודיע על פרישה. הוא נימק את החלטתו בכך שאיבד את הרצון לשחק, והסביר שרצח אביו דחף אותו לקבל את ההחלטה באופן סופי. את השמועה שלפיה השעתה אותו הליגה בשל בעיות ההימורים דחה הנציב דייוויד סטרן מספר פעמים.
הודעתו המפתיעה של ג'ורדן עוררה הדים ברחבי העולם. ההפתעה גברה כשחתם על חוזה עם קבוצת הבייסבול שיקגו וייט סוקס. ג'ורדן צורף לקבוצת המשנה של המועדון מהמיינור ליג, בליגה הנמצאת שתי רמות מתחת למייג'ור ליג. ג'ורדן טען כי אחד מחלומותיו של אביו המנוח היה לראותו משחק בייסבול במייג'ור ליג, והוא החליט לנסות ולהגשים את חלום אביו. הוא התייצב לאימוני הקבוצה ונרשם כשחקן בייסבול בליגה ב-31 במרץ 1994. הבעלים של הווייט סוקס היה ג'רי ריינסדורף, שהיה גם הבעלים של הבולס. ריינסדורף המשיך לכבד את חוזהו של ג'ורדן בבולס גם בתקופת פרישתו. ג'ורדן סיים את קריירת הבייסבול שלו בתחילת 1995 לאחר שהחליט לחזור ל-NBA ולבולס, והודיע על כך ב-18 במרץ בהודעה שכללה רק את המילים "אני חוזר".